stanford-oval/wikipedia huggingface dataset:
2019 באסטרונאוטיקה
חקר גרמי שמיים

| 0 | 1 | 2 | 3 |
| --- | --- | --- | --- |
| מועד שיגור | חללית | מטרה | פעילות במהלך שנת 2019 |
| 19 בינואר 2006 | ארצות הברית ניו הורייזונס | חקר צדק וסביבתו | 1 בינואר - חקר חגורת קויפר |
| 3 בדצמבר 2014 | יפן היאבוסה 2 | חקר אסטרואיד ריוגו | * 21 בפברואר - לקיחה דגימה ראשונה מרויגר  * 5 באפריל - שמרור מכשיר מדידה * 11 ביולי - לקיחה דגימה שנייה מרויגר * 2 באוקטובר - שחרור רכב מחקר * 13 בנובמבר - המראה מרויגר |
| 22 בפברואר | ישראל בראשית | חקר הירח | * 4 באפריל - הגעה למסלול סביב הירח   11 באפריל - ניסיון נחיתה |
| 22 ביולי | הודו צ'אנדריאן 2 | חקר הירח | * 20 באוגוסט - הגעה למסלול סביב הירח  * 6 בספטמבר - ניסיון נחיתה  * יחידה שנותרה במסלול המשיכה להעביר נתונים |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| רוסיה | 22 | 22 | 0 |  |
| ארצות הברית | 21 | 21 | 0 |  |
| יפן | 2 | 2 | 0 |  |
| הרפובליקה העממית של סין | 34 | 32 | 2 |  |
| האיחוד האירופי | 9 | 8 | 1 |  |
| הודו | 6 | 6 | 0 |  |
| איראן | 2 | 0 | 2 |  |
| ניו זילנד | 6 | 6 | 0 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| רוסיהקזחסטן קוסמודרום בייקונור | 13 | 13 | 0 |  |
| רוסיה קוסמודרום פלסצק | 8 | 8 | 0 |  |
| רוסיה קוסמודרום ווסטוצ'ני | 1 | 1 | 0 |  |
| ארצות הברית נמל החלל קייפ קנוורל | 13 | 13 | 0 |  |
| ארצות הברית מרכז החלל קנדי | 3 | 3 | 0 |  |
| ארצות הברית מתקן הטיסות וולופס | 0 | 0 | 0 |  |
| ארצות הברית בסיס חיל האוויר ונדנברג | 3 | 3 | 0 |  |
| ארצות הברית נמל החלל האזורי המרכז-אטלנטי | 2 | 2 | 0 |  |
| ארצות הברית נמל החלל הפסיפי - אלסקה | 0 | 0 | 0 |  |
| צרפת מרכז החלל הגיאני | 9 | 8 | 1 |  |
| יפן מרכז החלל אוצ'ינורה | 1 | 1 | 0 |  |
| יפן מרכז החלל טנגשימה | 1 | 1 | 0 |  |
| הרפובליקה העממית של סין מרכז שיגורי הלוויינים ג'יוצ'ואן | 9 | 8 | 1 |  |
| הרפובליקה העממית של סין מרכז שיגור הלוויינים שיצ'אנג | 13 | 13 | 0 |  |
| הרפובליקה העממית של סין מרכז שיגור הלוויינים טאיואן | 10 | 9 | 1 |  |
| הרפובליקה העממית של סין מרכז שיגור הלוויינים ונצ'אנג | 1 | 1 | 0 |  |
| הרפובליקה העממית של סין אסדה ימית | 1 | 1 | 0 |  |
| הודו מרכז החלל שריחאריקוטה | 6 | 6 | 0 |  |
| ניו זילנד רוקט לאב - מתחם שיגורים 1 | 6 | 6 | 0 |  |
| איראן מרכז החלל סמנאן | 2 | 0 | 2 |  |
הערות שוליים

↑  שוחרר למסלול ב-17 ביוני על ידי משלחת מס' 59 לתחנת החלל הבין-לאומית
1 2 3 4  הועבר על ידי משלחת מס' 60 לחללית מטען Cygnus CRS NG-11 ושוחרר ממנה לחלל ב-8 באוגוסט לאחר ניתוקה מתחנת החלל
1 2 3  שוחרר למסלול ב-20 בנובמבר על ידי משלחת מס' 61 לתחנת החלל הבין-לאומית
↑  כולל 3 שיגורים בעזרת משגר תוצרת רוסיה
↑  שימוש במשגר של האיחוד האירופי ורוסיה
גשושית יפנית לקחה דגימות קרקע מאסטרואיד והחלה את דרכה לכדור הארץ
מיץ ענבים

| --- | --- |
כוס עם מיץ ענבים
כוס עם מיץ ענבים
 
 מאכלים
 סוג:  מיץ פירות, fruit and vegetable juices 
 אופן הגשה:  מיץ
 מרכיבים עיקריים:  ענבים
 ברכתו:  ברכה ראשונה: בורא פרי הגפן  ברכה אחרונה: מעין שלוש
 
בקבוק של מיץ ענבים
מיץ ענבים (נקרא גם תירוש) הוא מיץ המופק מענבים שאינו עובר תהליך תסיסה, ועל כן לא נוצר בו אלכוהול כמו ביין. משקה זה הוא תוצר חדש יחסית, שאופן הכנתו לא היה ידוע בעבר בשל העובדה שהיה קושי לשמר את הענבים לאורך זמן מבלי שייווצר תהליך התסיסה שהופך את הסוכרים לאלכוהול, או מבלי שהמשקה יתקלקל כתוצאה מהפעילות החיידקית שמתרחשת במשקה הענבים לאחר שנסחט. עד להמצאת הפסטור בעת החדשה, ניתן היה לשתות מיץ ענבים בסמוך לבציר ודריכת הענבים בגת.
בישראל נהוג לכנות בשם "מיץ ענבים" גם משקה ממותק בטעם ענבים, כגון טרופית, על אף שאין קשר בינו לבין הפרי למעט טעמו הדומה.
בהלכה

ברכתו של מיץ הענבים היא "בורא פרי הגפן", בשונה ממיצים של פירות אחרים, שברכתם "שהכל", כמו כן מובא בתלמוד היתר לקדש על 'יין מגיתו' שהוא למעשה מיץ ענבים שנסחט זה עתה בגת. יש הטוענים שההיתר ניתן בדיעבד בשל יוקרו של היין בתקופה ההיא.
מיץ ענבים שעבר תהליך פיסטור, לרוב הדעות דינו כיין לכל דבר, מברכים עליו הגפן ויכולים לקדש עליו. לעומתם הגאונים סוברים כי ברכתו שהכל, ויש הסבורים כי מיץ ענבים לא יכול להוות תחליף ליין במצוות הטעונות כוס של ברכה. הרב אליעזר מלמד סבור כי נכון לקיים את מצוות הקידוש דווקא ביין, ובפרט במצוות שתיית ארבע כוסות בליל הסדר. מאידך, לדעת הרבה מן הפוסקים ניתן לכתחילה לקדש על מיץ ענבים.
כיום, רוב היהודים העורכים קידוש בשבת משתמשים במיץ ענבים (מפוסטר). סקר שנערך בשנת 2002 העלה ששני שלישים מהאוכלוסייה בישראל שותים מיץ ענבים לארבע כוסות בליל הסדר, אולם בקרב הציבור החרדי מקפידים רבים על שתיית יין דווקא למצוות ארבע כוסות.
הערות שוליים

↑  ולדעת הרב אלישיב אם עירבו בו חומרים המונעים תסיסה, ברכתו שהכל
↑  תלמוד בבלי, מסכת בבא בתרא, דף צ"ז, עמוד ב'
↑  הרב אליעזר מלמד, ענווים, לא ענבים, באתר ערוץ 7, ‏י' ניסן תשע"א
↑  שולחן ערוך, אורח חיים, סימן רע"ב, סעיף ב'
↑  וכך נפסק בשולחן ערוך
↑  וכך גם דעת הרמב"ם לפי הבנת רבינו מנוח על משנה תורה לרמב"ם, ספר זמנים, הלכות חמץ ומצה, פרק ז', הלכה י'.
↑  יש מחלוקת בדעת הרמב״ם לגבי יין מבושל ודעת המגיד משנה בהלכות שבת פרק כט׳ הלכה יד׳ שלפי הרמב״ם ברכתו הגפן
↑  ראו דעת הרמב"ם משנה תורה לרמב"ם, ספר זמנים, הלכות שבת, פרק כ"ט, הלכה י"ד
↑  פניני הלכה שבת פרק ו', הלכה ד'
↑  פניני הלכה פסח פרק טז, הלכה ז.
↑  שו"ת משפטי עוזיאל כרך ג, אורח חיים סימן כו; שו"ת הר צבי אורח חיים א, סימן קנח; שו"ת מנחת יצחק חלק ח, סימן יד שו"ת ציץ אליעזר חלק א סימן ז; שו"ת יחוה דעת חלק ב, סימן לה.
↑  סקר: 66% מהאוכלוסייה שותים מיץ ענבים בליל הסדר, באתר ynet, 25 במרץ 2002
| מיצים |
| --- | --- | --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |  |
| שונות | אוטיי • סיידר • עשב חיטה • צום מיצים • שייק |  |
זאק וקוואק

| --- | --- |

כרזת הסדרה באנגלית
 סוגה:  סדרת אנימציה, סדרת ילדים, סדרת הרפתקאות, סדרת קומדיה
 יוצרים:  גילי דולב, איווט קפלן
 כותבים:  רוברט וארגאס
 בימוי:  גילי דולב, אהוד לנדסברג, ליז ויטאקר, איווט קפלן, גלעד בר
 מדבבים:  תומאס אלבריטון, ניק בייקר, מדיסון האת'וויי, רגן לוץ, מריה מאי, קלאנסי פני, ג'סי ריי שפ, קולין מקפרלן
 מדבבים בעברית:  בר סביר, שירה מנדלוביץ', אמיר קריאף, אפיק רוזן, יובל בדור, איילה פלדמן, נויה דאון, דדי זהר, הדר שחף-מעיין, גדי לוי
 ארץ מקור:  ישראל ישראל בריטניה בריטניה קוריאה הדרומית קוריאה הדרומית
 שפות:  עברית, אנגלית, קוריאנית
 מספר עונות:  3
 מספר פרקים:  43
 הפקה
 מפיקים בפועל:  רונן שני, איווט קפלן, ונסה היל, נייג'ל פיקארד, ג'אה-וונג אום
 חברת הפקה:  Zodiak Media
 הפצה:  Zodiak Media Group
 עורכים:  נופר וולפו, אלעד פרימו
 מוזיקה:  מיק קוק
 אורך פרק:  22 דקות (כל פרק מחולק לשני פרקים באורך 11 דקות)
 שידור
 רשת שידור:  ניק ג'וניור
 רשת שידור בישראל:  ניקלודיאון ניק ג'וניור ישראל, חינוכית (שידורים חוזרים) יוטיוב
 תקופת שידור מקורית:  7 בפברואר 2014 – 5 בפברואר 2017
 תקופת שידור בישראל:  7 בפברואר 2014 – 2017
 קישורים חיצוניים
 אתר רשמי
 דף התוכנית ב-IMDb
זאק וקוואק (באנגלית: Zack & Quack) היא סדרת אנימציה ישראלית-בריטית-קוריאנית לילדים מסוגת הרפתקאות וקומדיה שבבעלות חברת "Zodiak Media". הסדרה נוצרה על ידי גילי דולב ואיווט קפלן ונכתבה על ידי רוברט וארגאס.
הסדרה שודרה לראשונה בישראל בדיבוב לעברית ב-7 בפברואר 2014 בערוץ ניק ג'וניור. בארצות הברית הסדרה שודרה לראשונה בדיבוב לאנגלית ב-5 באפריל 2014 בערוץ ניק ג'וניור. לסדרה יש 3 עונות ו-43 פרקים באורך 22 דקות בעוד שכל פרק מחולק לשני פרקים באורך 11 דקות. שפות המקור של הסדרה הן עברית, אנגלית וקוריאנית.
לאחר סיום שידור הסדרה בערוץ ניק ג'וניור בישראל, שודרה הסדרה בחינוכית כתוכנית רכש.
תקציר העלילה

הסדרה מתרחשת בספר פופ-אפ, שם בכל פרק זאק בן ה-7 וחברו הטוב ביותר, קוואק, עוברים הרפתקאות שונות.
דמויות

זאק (Zack) - הדמות הראשית של הסדרה. ילד בן 7 בעל שיער חום. החברים הטובים ביותר שלו הם קוואק וקירה.
קוואק (Quack) - ברווז כחול, אחת מהדמויות הראשיות. למרות שהוא לא מדבר, כולם מבינים אותו.
קירה (Kira) - ילדה עם שיער מתולתל שיכולה לתקן כל דבר עם יצירתיות וכלים שונים.
הופ וסקיפ (Hop & Skip) - צמד אחיות סנאיות.
פלאפי (Fluffy) - קיפוד קטן שנבהל בקלות.
בלי-אפ (Belly-Up) - צפרדע. חובב קריאה ובעל ידע נרחב. משפט חוזר שלו בסדרה הוא: "אני סוג של מומחה בנושא...".
מדבבים

במאית הדיבוב בעברית הייתה אפרת קרצמן. מפיקת הדיבוב בשנת 2014 הייתה אסנת סדן, ובשנת 2017 הייתה עדי וולוצקי.
| שם הדמות | מדבב/ת באנגלית | מדבב/ת בעברית |
| --- | --- | --- |
| זאק | תומאס אלבריטון | בר סביר |
| קוואק | ניק בייקר |  |
| קירה | מדיסון האת'וויי | שירה מנדלוביץ' |
| הופ | מריה מאי, קלאנסי פני | יובל בדור |
| סקיפ | רגן לוץ | איילה פלדמן (2014)  נויה דאון (2017) |
| פלאפי | ג'סי ריי שפ | אפיק רוזן |
| בלי-אפ | קולין מקפרלן | אמיר קריאף |
| דמויות שונות |  | דדי זהר, הדר שחף-מעיין, גדי לוי (2017) |
שידור הסדרה

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון |
| --- | --- | --- | --- | --- |
|  | 1 | 10 | 7 בפברואר 2014 | 11 באפריל 2014 |
|  | 2 | 16 | 27 ביוני 2014 | 10 באוקטובר 2014 |
|  | 3 | 13 | 23 במאי 2016 | 5 בפברואר 2017 |
דניס לויד

| --- | --- |

 לידה:  18 ביוני 1993  (בן 31) ישראל תל אביב, ישראל
 שם לידה:  ניר טיבור
 מוקד פעילות:  ישראל 
 תקופת הפעילות:  מ-2015
 מקום לימודים:  תלמה ילין, תלמה ילין 
 סוגה:  סינת'-פופ • פופ רוק • R&B • רגאיי
 כלי נגינה:  חצוצרה, גיטרה 
 dennislloydmusic.com
 
ניר טיבור (נולד ב-18 ביוני 1993) הוא זמר-יוצר ומפיק ישראלי המוכר בשם הבמה דניס לויד (Dennis Lloyd). לויד האמן המושמע ביותר ברשימת האמנים הישראלים המושמעים ביותר בספוטיפיי.
ביוגרפיה

טיבור נולד בתל אביב להורים גדעון וטל, וגדל ברמת גן. בגיל שמונה החל לנגן על חצוצרה ובגיל 13 לימד את עצמו לנגן בגיטרה. בתיכון למד בבית ספר לאומנויות תלמה ילין בגבעתיים, ושירת בצבא כלוחם בחיל הים. בתחילת הדרך ניסה את מזלו בישראל, ולאחר שזכה להתעלמות מצד תחנות הרדיו העלה לויד את שיריו לרשתות ספוטיפיי ויוטיוב, שם התגלה על ידי שדרני מוזיקה ותחנות רדיו בעולם, אשר החלו להשמיע אותו.[דרושה הבהרה]
ב-2015 הוציא את הסינגל הראשון "(Playa (Say That", לקראת סוף 2015 עבר לבנגקוק, תאילנד למשך כשנה, שם כתב 35 שירים, לאחר מכן חזר לישראל.
בשנת 2016 הוציא את הסינגל "Nevermind", שזכה להצלחה רבה בישראל ובעולם, תוך שדורג במצעדים שונים בעולם וקיבל את תואר הפלטינה מאיגוד תעשיית ההקלטות האמריקאי. נכון לדצמבר 2023, הוא השיר הישראלי המושמע ביותר בספוטיפיי, תוך שצבר קרוב למיליארד השמעות בפלטפורמה. בתחילת שנת 2017 הוציא את הסינגל "Leftovers".
ב-2018 הוא התראיין למגזין הבילבורד, וגם הופיע באחת מתוכניות הלייט-נייט הכי נצפות בארצות הברית, "ג'ימי קימל לייב". מגזין TIME כלל את שירו, "Nevermind" ברשימת 12 שירי הקיץ האהובים בעולם. באיטליה הגיע למעמד אלבום זהב ושיריו נמצאים בראש רשימות ההשמעות באייטונס ברחבי העולם.
בשנת 2019 הוציא לאור את מיני-אלבום הבכורה שלו, Exident. האלבום כולל את הסינגל "Never Go Back", שהפך במהרה ללהיט, תוך שהגיע למקום הראשון במצעד השבועי של מדיה פורסט, והצליח להיכנס גם למצעדים אחרים ברחבי העולם. כמו כן, השיר היה לשיר הישראלי המושמע ביותר בספוטיפיי באותה השנה.
ב-14 בספטמבר 2019 הוציא את השיר "Wild West" אשר נכלל בפסקול המשחק "FIFA 20".
ב-12 ביוני 2020, יצא שירו "Alien" שזכה להצלחה והגיע למקום הראשון במצעד השבועי של מדיה פורסט, למקום השלישי במצעד השירים הישראליים בספוטיפיי והופיע במצעדים נוספים בעולם. השיר מהווה כסינגל המוביל מתוך אלבום הבכורה שלו, Some Days. את הסינגל השני מהאלבום, "Anxious", הוציא ב-22 בינואר, ואת הסינגל השלישי, "The Way", הוציא ב-4 ביוני. האלבום יצא לאור ב-2 ביולי 2021. ב-12 בנובמבר הוציא את הסינגל "Young Right Now" ביחד עם רובין שולץ.
ב-1 ביולי 2022 הוציא את הסינגל "Breakdown". ב-23 בספטמבר הוציא את הסינגל "Berlin".
ב-6 בינואר 2023 הוציא את הסינגל "Today, Tomorrow". ב-28 באפריל הוציא את הסינגל "Whatever It Takes". ב-16 ביוני הוציא את הסינגל "Oceanside". ב-23 באוגוסט הוציא את הסינגל "Not Around Me". ב-12 בינואר 2024 הוציא את הסינגל "Reasons" המתמקד בהתמודדות עם משקעים מהעבר ובקושי לשחררם. ב-21 בפברואר 2025 הוציא לאור את הסינגל "Mad World".
נכון לפברואר 2025 הוא הישראלי המושמע ביותר ברשימת האמנים הישראלים המושמעים ביותר בספוטיפיי עם כ-6.7 מיליון מאזינים חודשיים (אך לא מופיע ברשימת ה-500 האמנים המושמעים), ובמקום ה-6 ברשימת האמנים הישראלים הנעקבים ביותר בספוטיפיי עם כ-615 אלף עוקבים. על בסיס נתונים אלו לויד נמצא ברשימת ה-1,000 האמנים המושמעים ביותר של ספוטיפיי. בזמנו, נכנס לרשימת 100 האמנים המושמעים ביותר בעולם.
חיים אישיים

לויד עבר עם בת זוגו ושלושת הכלבים שלהם לחווה קטנה בפורטוגל.
דיסקוגרפיה > אלבומי אולפן

2021: Some Days
דיסקוגרפיה > מיני-אלבומים

2015: The Breakdown
2016: Acts & Results
2019: Exident
2019: Spotify Singles
ראו גם

השירים הישראלים המושמעים ביותר בספוטיפיי
הערות שוליים

↑  ספוטיפיי ישראל, באתר אינסטגרם, ‏6 בינואר 2023 (באנגלית)
↑  הכירו את דניס לויד- הזמר הישראלי הכי מצליח שאתם לא מכירים, באתר ערוץ עשר
↑  טבלת (פלייליסט) של השירים הנצפים ביותר בישראל
↑  אמיר בוגן, המוזיקאי הישראלי שכל העולם מכיר חוץ מכם, באתר ynet, 2 באפריל 2018
↑  "Get to Know 'Nevermind' Singer Dennis Lloyd: Watch". Billboard. נבדק ב-2018-11-25.
↑  Jimmy Kimmel Live (2018-07-25), Dennis Lloyd - Nevermind, נבדק ב-2018-11-25
↑  "המוזיקאי הבינלאומי דניס לויד הוא בכלל גאון שיווק ישראלי. ראיון". טיים אאוט. 2017-08-23. נבדק ב-2018-11-25.
↑  Dennis Lloyd's â€˜Exidentâ€™ EP Breakdown: Exclusive, Billboard, ‏2019-04-05
↑   בן שלו, אי אפשר שלא לזמזם את השיר החדש של דניס לויד, באתר הארץ, 2 במרץ 2019
↑  דודי פטימר, ‏נשארו מחוץ לרשימה: כוורת, אריק איינשטיין וזוהר ארגוב, באתר מעריב אונליין, 8 בדצמבר 2019
↑  Electronic Arts, FIFA 20 Soundtrack, featuring Major Lazer, Diplo, Skepta - EA SPORTS Official Site, Electronic Arts Inc., ‏2019-09-13 (באנגלית)
↑  Some Days by Dennis Lloyd (באנגלית אמריקאית), נבדק ב-2021-06-17
1 2  Jo Forrest, Dennis Lloyd shares new single 'Berlin', TotalNtertainment, ‏2022-09-23 (באנגלית בריטית)
↑  מערכת ice, הזמר הישראלי במתקפה חריגה: "לא הצלחתי להבין, אולי אתם כן", באתר אייס, 25 בינואר 2023
↑  חישוב משוער על בסיס נתונים משנת 2021 של ספוטיפיי באתר Loud & Clear
↑  הישראלים הכי מצליחים בעולם, 7 ימים, ידיעות אחרונות
| --- | --- |
בקרת זהויות :  BnF: cb17823643k (data)  GND: 1158205074  ISNI: 0000 0004 6537 7722  MusicBrainz: 026c1c22-8d1c-473c-a33f-a27fd02d6975  VIAF: 7397152637831520220009   WorldCat (עם VIAF): 7397152637831520220009
הפארק הלאומי אינדיאנה דונס

| --- | --- |
חוף הימה הלאומי הדיונות של אינדיאנה, מישיגן סיטי, אינדיאנה
חוף הימה הלאומי הדיונות של אינדיאנה, מישיגן סיטי, אינדיאנה
 מידע כללי
 תאריך הקמה:  5 בנובמבר 1966 (חוף ימה לאומי)  15 בפברואר 2019 (פארק לאומי)
 מבקרים בשנה:  2,134,285 (נכון ל־2019)
 גוף מנהל:  שירות הפארקים הלאומיים של ארצות הברית
 נתונים ומידות
 שטח:  62.12 קמ"ר
 מיקום
 מדינה:  ארצות הברית ארצות הברית
 מיקום:  מחוז פורטר, מחוז לייק, מחוז לאפורט 
 קואורדינטות:  41°38′53″N 87°06′29″W﻿ / ﻿41.648055555556°N 87.108055555556°W﻿ / 41.648055555556; -87.108055555556
 nps.gov/indu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי אינדיאנה דונס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי אינדיאנה דונס(למפת אינדיאנה רגילה) אינדיאנפוליס פורט ויין אוונסוויל סאות' בנד בלומינגטון פישרס כרמל מישיגן ימת מישיגן  אילינוי קנטקי א ו ה י ו הפארק הלאומי אינדיאנה דונס(למפת אינדיאנה מוגדלת) אינדיאנפוליס פורט ויין אוונסוויל סאות' בנד בלומינגטון פישרס כרמל מישיגן ימת מישיגן  אילינוי קנטקי א ו ה י ו הפארק הלאומי אינדיאנה דונס
 
הפארק הלאומי אינדיאנה דונס (באנגלית: Indiana Dunes National Park, כלומר "הדיונות של אינדיאנה") הוא פארק לאומי, השוכן בצפון-מערב מדינת אינדיאנה שבארצות הברית ומנוהל על ידי שירות הפארקים הלאומיים של ארצות הברית. הקונגרס של ארצות הברית קבע אותו בשנת 1966 כחוף הימה הלאומי הדיונות של אינדיאנה (Indiana Dunes National Lakeshore) והוא הוגדר מחדש כפארק הלאומי ה-61 של ארצות הברית ב-15 בפברואר 2019. הפארק משתרע לאורך כ-32 קילומטרים לאורך החוף הדרומי של ימת מישיגן. הפארק הלאומי משתרע על פני 62.12 קילומטרים רבועים, כולל 8,830 דונם של הפארק המדינתי אינדיאנה דונס (אנ') ושמורת הטבע המדינתית ערבת הוזייר (אנ'), הנמצאים בבעלות מחלקת משאבי הטבע של אינדיאנה ומנוהלים על ידה. מרכז המבקרים נמצא בפורטר (אנ'). בפארק כלולים דיונות חול, ביצות, ערבות, נהרות ומערכות אקולוגיות של יערות.
הפארק הלאומי מחולק ל-15 חלקות שגודל שטחן משתנה. לאורך שפת הימה, האזור המזרחי הוא בערך חוף האגם מדרום לכביש 20 של ארצות הברית (אנ') או כביש 12 של ארצות הברית (אנ') בין העיר מישיגן סיטי (אנ') במזרח לבין מפעל הפלדה של חברת ארסלורמיטל (אנ') במערב. הרחבה קטנה מדרום למפעל הפלדה ממשיכה מערבה לאורך ערוץ היובל סולט קריק עד כביש 249 של אינדיאנה. האזור המערבי הוא בערך קו החוף דרומה עד כביש 12 של ארצות הברית בין ברנס דיץ' (Burns Ditch) מערבה לרחוב ברודוויי במרכז העיר גארי. בנוסף, ישנם כמה אזורים מרוחקים, כולל פינהוק בוג (Pinhook Bog), במחוז לאפורט (אנ') שבמזרח; מושבת קינון האנפות (אנ') במחוז פורטר (אנ'), מרכז הפארק; ושמורת הטבע המדינתית של ערבת קלומט (Calumet Prairie State Nature Preserve) וחורשת ערבות הובארט (Hobart Prairie Grove), שניהם במחוז לייק (אנ'), בקצה המערבי של הפארק.
גאוגרפיה

הפארק הלאומי ממוקם בצפון אינדיאנה ונמצא ברובו במחוז פורטר, חלקים קטנים יותר במחוזות לייק ולאפורט. הוא שוכן כ-50 קילומטרים דרומית-מזרחית לעיר שיקגו ומשתרע לאורך כ-32 קילומטרים לאורך החוף הדרומי של ימת מישיגן, בין העיר מישיגן סיטי (אנ') במזרח לבין גארי במערב, אך רוחבו הוא רק כמה קילומטרים. הפארק הלאומי משתרע על פני 62.12 קילומטרים רבועים, שטח הפארק מחולק לשני חלקים המופרדים זה מזה. הוא מקיף כמה מקומות וכן את הפארק המדינתי אינדיאנה דונס (אנ') ושמורת הטבע המדינתית ערבת הוזייר (אנ'), הנמצאים בבעלות מחלקת משאבי הטבע של אינדיאנה ומנוהלים על ידה, ולא על ידי הממשל הפדרלי. בנוסף ישנם כמה אזורים מרוחקים, כולל פינהוק בוג (Pinhook Bog), במחוז לאפורט שבמזרח, ומושבת קינון האנפות (אנ'). בפארק כלולים דיונות חול, ביצות, ערבות, נהרות ומערכות אקולוגיות של יערות.
גאוגרפיה > נהרות ונחלים בפארק

דונס קריק (Dunes Creek, "נחל הדיונות") – נחל באורך 6.9 קילומטרים הזורם צפונה ומנקז את הנחלים הזורמים צפונה, תחילה את היובל גרייט מארש (Great Marsh) ממזרח, ואז את היובל וסט בראנץ' (West Branch) המנקז את ביצת קואלס. דונס קריק עובר בדיונות החול של החוף ונשפך לימת מישיגן.
איסט ארם ליטל קלומט (East Arm Little Calumet River, "הזרוע המזרחית של נהר קלומט הקטן") הוא חלק באורך 35.6 קילומטרים של נהר קלומט הקטן שמתחיל ממש ממזרח להולמסוויל (Holmesville) במחוז לאפורט, זורם מערבה למחוז פורטר, ושם מוסט לנתיבי המים של נמל אינדיאנה-ברנס (Port of Indiana-Burns Waterway) וימת מישיגן.
סולט קריק (Salt Creek, "נחל המלח") הוא יובל באורך 38.6 קילומטרים של איסט ארם ליטל קלומט. הוא מתחיל דרומית לוואלפראיסו שבמחוז פורטר, אינדיאנה, וזורם צפונה עד שהוא נשפך לנהר איסט ארם ליטל קלומט ממש לפני השפך של האחרון לימת מישיגן דרך נתיבי המים של נמל אינדיאנה-ברנס.
טרייל קריק (Trail Creek, "נחל השביל") הוא נחל באורך 11.7 קילומטרים הזורם צפונה עד צפון-מערב שחלקו העיקרי מתחיל במפגש הנחלים וסט בראנץ' טרייל קריק ואיסט ברנץ' טרייל קריק במחוז לאפורט, והוא זורם דרך הנמל של מישיגן סיטי אל ימת מישיגן.
גאוגרפיה > אקלים

על פי מערכת סיווג האקלים של קפן, האקלים בפארק הלאומי אינדיאנה דונס הוא אקלים יבשתי לח וקיץ חם (Dfa). אזור עמידות הצמחים בפארק הלאומי אינדיאנה דונס בגובה 187 מטרים מעל גובה פני הים הוא 6a על פי הגדרות מחלקת החקלאות של ארצות הברית. טמפרטורת המינימום הקיצונית השנתית הממוצעת בפארק היא 23°C- מעלות צלזיוס.
המאפיין העיקרי של הפארק הלאומי אינדיאנה דונס הוא ימת מישיגן. הימה היא מקור לכמה תנאים הקשורים למזג האוויר העלולים ליצור סכנות למטיילים בפארק.
חורף: חודשי החורף מביאים את הסיכון לנחשולי קרח. זהו מצב בו רוחות החורף דוחפות קרח מימת מישיגן לחופים. ככל שהקור מתגבר, הקרח יכול להצטבר לרכסים ארוכים ויוצרים נוף דיונות קרח ארקטי. חלק גדול מהקרח הזה צף. מסוכן ללכת על הקרח מכיוון שיכולים להיות כיסי אוויר בהם יכולים לשקוע. החילוץ ממצב זה קשה ביותר.
קיץ: בחודשי הקיץ עלולים להתרחש זרמי סחף בימת מישיגן. אלו מתרחשים לפתע ויכולים לסחוף שחיינים הרחק לתוך הימה. זרמי סחף שכיחים ביותר בימים עם רוח צפונית חזקה. זרמי סחף נוצרים כאשר מסות מים נדחקות כנגד קו החוף בשל רוח צפונית. מסת המים נלכדת בין החוף לשרטון החול הראשון. ככל שהרוח נמשכת, נפח המים גדל עד שמשקל המים הנכנסים ומסת החול אינם מסוגלים עוד לקלוט את נפח המים הגדל מאחורי שרטון החול. המים הכלואים יוצרים תעלה צרה דרך שרטון החול. המים זורמים בעוצמה חזרה לימה ויוצרים נהר בימה. כל דבר או מישהו בזרם נסחף לימה.
| אקלים בפארק הלאומי אינדיאנה דונס> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפארק הלאומי אינדיאנה דונס> ינואר.0.3.-7.3.50 | אקלים בפארק הלאומי אינדיאנה דונס> פברואר.2.6.-5.6.45 | אקלים בפארק הלאומי אינדיאנה דונס> מרץ.7.6.-0.9.59 | אקלים בפארק הלאומי אינדיאנה דונס> אפריל.15.4.5.86 | אקלים בפארק הלאומי אינדיאנה דונס> מאי.20.9.9.9.101 | אקלים בפארק הלאומי אינדיאנה דונס> יוני.25.8.15.6.107 | אקלים בפארק הלאומי אינדיאנה דונס> יולי.28.1.18.4.101 | אקלים בפארק הלאומי אינדיאנה דונס> אוגוסט.27.3.17.8.105 | אקלים בפארק הלאומי אינדיאנה דונס> ספטמבר.23.9.13.4.91 | אקלים בפארק הלאומי אינדיאנה דונס> אוקטובר.17.3.7.2.91 | אקלים בפארק הלאומי אינדיאנה דונס> נובמבר.9.7.1.7.87 | אקלים בפארק הלאומי אינדיאנה דונס> דצמבר.2.4.-4.8.64 | אקלים בפארק הלאומי אינדיאנה דונס> שנה.15.1.5.9.987 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NOAA (normals, 1981–2010)
גאולוגיה

אגן ימת מישיגן נוצר בעידן הקרח ויסקונסין (אנ'). אונת מישיגן של הקרחון היבשתי החלה את נסיגתה צפונה לפני למעלה מ-20,000 שנים לפני זמננו ויצרה את החוף הדרומי של אגן ימת מישיגן.
"מורנת ואלפראיסו" (Valparaiso Moraine), מורנת נסיגה המשתרעת סביב ימת מישיגן, היא הצורה הגאולוגית הדומיננטית שיצרה את צורות הנוף השונות של דיונות אינדיאנה בערך 40,000 שנים לפני זמננו. בתוך הקשת שנוצרה על ידי מורנת ואלפראיסו נמצאות שתי מורנות נסיגה מאוחרות יותר "מורנת טינלי" (Tinley Moraine) ומורנת לייק בורדר (Lake Border Moraine). כל מורנה יצרה סכר מלאכותי לרוחב הזרם דרומה של מי המסת הקרחונים הנסוגים. כאשר אגם קרחוני, שנוצר עקב כך, פרץ נקודה נמוכה במורנות, מפלס המים ירד והותיר מאחוריו סדרה של קווי חוף ורכסי דיונות.
"קו החוף קלומט" (Calumet Shoreline) הוא קו החוף העתיק ביותר של ימת מישיגן. זהו רכס חול גלוי לאורך דרך רידג' (Ridge Road) דרך המחוזות לייק ופורטר באינדיאנה. הרבה יותר קשה לזהות שני קווי חוף עתיקים יותר, "קו החוף טולסטון" (Tolleston) ו"קו החוף גלנווד" (Glenwood Shoreline) הממוקמים דרומה יותר באותם מחוזות.
בתקופות נסיגת הקרחונים היו תקופות של יציבות. בתקופות אלה נוצרו אגמים קרחוניים לאורך הגבולות הדרומיים של הקרחונים, שנקשרו לאגן ימת מישיגן על ידי מורנות הנסיגה. ארבע תקופות אגם קרחוניות עיקריות יצרו את דיונות אינדיאנה: אגם שיקגו (Lake Chicago) הקרחוני (14,000 שנים לפני זמננו), אגם אלגונקווין (Lake Algonquin) הקרחוני (9,000 שנים לפני זמננו), אגם צ'יפווה (Lake Chippewa) הקרחוני (7,000 שנים לפני זמננו), ושלב "הימות הגדולות ניפיסינג" (Nipissing Great Lakes) (4,000 שנים לפני זמננו). לאחר שהקרחונים נסוגו לחלוטין מאגן ימת מישיגן, לאחר שלב ימת ניפיסינג, אותם גורמים שיצרו את הדיונות מדרום לקו החוף הנוכחי, הרחיבו את קו החוף הקיים. הזרמים החופיים או זרם אורך חופי (אנ') משנעים חול דרומה לאורך החוף המזרחי של ימת מישיגן. כאשר הם נתקלים בנחלים המביאים מים מהיבשה, נוצרים שרטונות חול המצביעים במורד הזרם, דרומה אם החוף מצפון לדרום או מערבה לאורך החוף הדרומי עצמו. אם הזרמים היו חזקים מספיק, כפי כשהיו כשקו החוף של גלנווד נוצר, נוצרו מפרצים פנימיים רדודים עם לשונות חול רחבות בין כל מפרץ לאגם הפתוח. עם הזמן התמזגו לשונות החול עם קו החוף הרחוק ויצרו בריכות בין הדיונות. כל לשון חול תהפוך לרכס דיונות.
כאשר הבריכות התמלאו והרוח בנתה את רכסי החול החיצוניים גבוהים יותר, הבריכות התייבשו ורק נחל נשאר, כמו נהר קלומט הקטן כיום, מדרום לפארק המדינתי ולפארק הלאומי. כאשר קו החוף נע צפונה, נוצרו רכסים חדשים יחד עם נחלים נוספים, עכשיו איטיים יותר ועוצמתיים פחות, והתהליך התרחש שוב שוב. ממערב לדיונות אינדיאנה, אגם וולף (Wolf Lake) בעיר המונד באינדיאנה, מהווה גבול מערבי לדיונות. כאן אותו תהליך פועל, רק הסחף החופי הוא שוב דרומה, אך לאורך החוף המערבי, דוחף את החול ולשונות החול מזרחה. כיום, אלו הם שרידי אדמות הביצה והאגמים שבין הדיונות שיצרו אזור זה במשך למעלה מ-40,000 שנה.
אקולוגיה

הפארק שוכן בתוך האזור האקולוגי של "המעבר במרכז בין יערות לערבות העשב" (Central forest–grasslands transition). לדברי אוגוסט וילהלם קיכלר (August Wilhelm Küchler), גאוגרף וחוקר טבע אמריקאי יליד גרמניה, הצמחייה הטבעית הפוטנציאלית (צמחייה שניתן היה לצפות שתגדל במקום בהתאם לתנאים הסביבתיים (אקלים, גאומורפולוגיה, גאולוגיה) ללא התערבות אנושית או אסון טבע) של הפארק הלאומי היא של אלון / קאריה ויער עצים רחבי עלים, המכונה "יערות רחבי עלים ומעורבים של אקלים ממוזג" (Temperate broadleaf and mixed forest).